אסטל פרידמן

אסטל פרידמן היא שחקנית עבר ומפיקה ישראלית-אמריקאית.

 ביוגרפיה 
פרידמן נולדה בברוקלין, ניו יורק, ועלתה לישראל יחד עם בעלה בשנת 1964. עם עלייתה החלה לעבוד כמורה לאנגלית בבית ספר תיכון, שם לימדה תלמידים שהגיעו מרקע חברתי כלכלי מוחלש.

בשנת 1968 הצטרפה לטלוויזיה החינוכית הישראלית, תחילה כמורה באולפן בסדרות להוראת אנגלית וככותבת תסריטים. בהמשך מונתה למפיקה של כלל תוכניות האנגלית ששודרו בטלוויזיה החינוכית, ובמסגרת תפקידה הפיקה למעלה מ-500 תוכניות. הצלחתה בתחום ההפקה הובילה למינויה למנהלת ההפקות של כלל תוכניות הטלוויזיה החינוכית הישראלית.

בשנת 2016 זכתה פרידמן בפרס בוני ציון של ארגון נפש בנפש, כהוקרה על תרומתה החלוצית לחברה הישראלית בתחום התרבות. הפרס הוענק לה בטקס רשמי שהתקיים במשכן הכנסת. לאחר פרישתה לגמלאות עוסקת פרידמן בייעוץ ובפיתוח תוכניות להוראת אנגלית עבור חברת ההוצאה לאור ECB – ספרי אריק כהן.

 פילמוגרפיה 
 כשחקנית 
שנהסדרהתפקיד1968More about Englishבתפקיד עצמה1970דן ועדנהגברת גרין

 כמפיקה 
שנהסדרההערות1970Crime and the law1972The Amazing World of Doctor HalfbakedThe Adventures of Scooterman1973–1976English English English1974השריף מגבעות הוליווד1974–1976Here We Are1976Neighboursגבי ודבימנהלת הפקה1978Debby in HospitalMission: Possible1977זהו זה!1980סלם ותעלםראש צוות הפקה1983רחוב סומסוםייבאה לארץ את רחוב סומסום1983–1986קרובים קרובים

 חיים אישיים 
פרידמן מתגוררת ברעננה, נשואה ואם לשלושה ילדים, בהם אריה פרידמן, יו"ר המועצה הדתית ברעננה, ושמונה נכדים.

 קישורים חיצוניים 





 הערות שוליים 

קטגוריה:שחקניות קולנוע וטלוויזיה ישראליות
קטגוריה:אמריקאים ישראלים
קטגוריה:עולים בשנות ה-1960
קטגוריה:הטלוויזיה החינוכית הישראלית - אישים
קטגוריה:ישראליות שנולדו במאה ה-20